O xenón ye un miembro d'os elementos d'estato d'oxidación zero ditos gases nobles u inertes. A parola "inerte" ya no se fa servir ta describir ista serie quimica, ya que bells elementos d'estato d'oxidación zero forman compuestos. En un tubo pleno de gas, o xenón emite un polito brillo azul quan se l'excita con una descarga electrica (en un tubo fluorescent). S'ha aconseguito xenón metalico aplicando-le presions de quantos centenars de kilobars. O xenón tamién puet formar clatratos con augua quan os suyos atomos quedan atrapatos en un rete de moleculas d'augua.